กรุงเทพมั่นใจจับลูกค้าแบงก์ขายเบี้ยพรบ.
&nbsp;
19 ส.ค. 2554

โพสต์ทูเดย์ — กรุงเทพประกันภัยลุยขายเบี้ย พ.ร.บ.ผ่านธนาคารกรุงเทพ มั่นใจจ่ายค่าสินไหมไม่เกิน 50%
นายอภิสิทธิ์ อนันตนาถรัตน ผู้อำนวยการธุรกิจลูกค้ารายย่อย บริษัท กรุงเทพประกันภัย เปิดเผยว่า ประมาณเดือน พ.ค.นี้ บริษัทจะเริ่มนำแบบประกันภัยรถยนต์ชั้น 2 พิเศษ ที่มีเบี้ยประมาณ 9,0001 หมื่นบาท และประกัน พ.ร.บ.ไปขายผ่านสาขาธนาคารกรุงเทพ หรือแบงก์แอสชัวรันส์เพิ่มเติม จากเดิมที่มีแค่ประกันภัยอุบัติเหตุส่วนบุคคล หรือพีเอ และประกันภัยมะเร็ง 
ทั้งนี้ เนื่องจากในปีนี้บริษัทตั้งเป้าเติบโตของลูกค้ารายย่อยอีกประมาณ 20% โดยขายผ่านช่องทางโทรศัพท์ หรือเทเลมาร์เก็ตติง 350 ล้านบาท และขายผ่านธนาคารกรุงเทพ 350 ล้านบาท
“ช่องทางแบงก์กรุงเทพจะช่วยให้ลูกค้ารายย่อยเรายังเติบโตต่อไปได้ แต่ต้องนำสินค้าใหม่เข้าไปขายด้วย ต้องเป็นสินค้าสำเร็จรูปที่ซื้อง่ายขายคล่อง อย่างประกัน พ.ร.บ.ที่รถทุกคันก็ต้องทำอยู่แล้ว น่าจะขายได้ดี แม้ความคุ้มครอง พ.ร.บ.จะสูงขึ้น แต่คาดว่าอัตราความเสียหายต่อเบี้ยประกันคงไม่เกิน 50% จึงไม่ต้องกังวลว่าจะขาดทุนหากขายได้เป็นจำนวนมาก” นายอภิสิทธิ์ กล่าว
นอกจากนี้ บริษัทจะขยายตลาดประกันภัยการเดินทางให้มากขึ้น เนื่องจากยังเป็นตลาดที่เติบโตได้ เพราะในปัจจุบันหากนักท่องเที่ยวจะเดินทางไปยังต่างประเทศ ส่วนใหญ่จะต้องถูกบังคับให้ทำประกันการเดินทางในการยื่นขอวีซ่าด้วย โดยจะเน้นทำตลาดผ่านบริษัทท่องเที่ยวและผ่านเว็บไซต์ของบริษัทเป็นหลัก ซึ่งจะได้เบี้ยเฉลี่ยปีละ 25 ล้านบาท